ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008491

ขอให้ตรวจสอบการละเว้นการปฏิบัติหน้าที่ของผู้อำนวยการเขตวังทองหลางและหัวหน้าฝ่ายเทศกิจ เขตวังทองหลาง กรุงเทพมหานคร เนื่องจากผู้ร้องแจ้งว่าลูกบ้านในพื้นที่ หมู่บ้านพรรณวดี ซอยลาดพร้าว 64 แยก 2  แขวงวังทองหลาง เขตวังทองหลาง กรุงเทพมหานคร ได้ร่วมกันทำการว่าจ้าง เจ้าหน้าที่รักษาความปลอดภัย (รปภ.) เป็นบริษัทเอกชน (ไม่ทราบชื่อบริษัท) เพื่อเข้าไปดูแลความปลอดภัยในหมู่บ้านฯ แต่ผู้ร้องพบเห็นเจ้าหน้าที่รักษาความปลอดภัย นำ โต๊ะ เก้าอี้ ตั้งในพื้นที่สาธารณะ โดยในช่วงกลางวัน จะตั้งบริเวณไหล่ทาง ขอบถนน แต่ในช่วงกลางคืน จะตั้งล้ำพื้นที่ 1 ช่องทางการจราจร ผู้ร้องเห็นว่าเป็นการกระทำที่ไม่ถูกต้อง เพราะเป็นพื้นที่สาธารณะ โดยก่อนหน้า (ไม่ระบุวันที่แน่ชัด) ผู้ร้องเคยติดต่อแจ้งไปยังสำนักงานเขตฯ ทางหน่วยงานแจ้งว่าจะต้องแจ้งหน่วยงานที่ดูแลจราจร ผู้ร้องจึงแจ้งเจ้าหน้าที่ตำรวจ (ไม่ระบุสังกัด) ซึ่งมีเจ้าหน้าที่ตำรวจลงพื้นที่ตรวจสอบกวดขันแล้ว และไม่ให้ตั้งโต๊ะนั่งบริเวณพื้นที่สาธารณะ ล่าสุดในช่วงเดือนมกราคม 2566 (ไม่ทราบวันที่แน่ชัด) ผู้ร้องได้ยื่นหนังสือร้องเรียนไปยังสำนักงานเขตวังทองหลาง โดยหลังจากยื่นเรื่องจนถึงล่าสุด (วันที่ 1 มีนาคม 2566) ผู้ร้องยังไม่ได้รับหนังสือตอบกลับ อีกทั้งผู้ร้องแจ้งว่าได้มีการติดตามไปยังสำนักงานเขตฯ ผ่านโทรศัพท์เป็นระยะๆ แต่เจ้าหน้าที่ผู้รับสายมักจะแจ้งว่า ผู้อำนวยการเขตวังทองหลางและหัวหน้าฝ่ายเทศกิจ ไม่อยู่บ้าง ติดธุระบ้าง และจะขอหมายเลขโทรศัพท์ผู้ร้องเพื่อติดต่อกลับ แต่ก็ไม่ได้มีการติดต่อกลับแต่อย่างใด ซึ่งเป็นลักษณะดังกล่าวมาเป็นระยะเวลา 2 เดือนแล้ว และเรื่องดังกล่าวก็ยังไม่ได้รับการแก้ไข และยังเป็นการ 1.) สร้างความเดือดร้อน 2.) สร้างความหวาดกลัว ประกอบกับผู้ร้องเห็นว่าเจ้าหน้าที่รักษาความปลอดภัย (รปภ.) ควรไปนั่งในพื้นที่ส่วนบุคคลในพื้นที่ของผู้ว่าจ้าง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata